רוז קארון

**רוז קארון** (בצרפתית: **Rose Caron**) (17 בנובמבר 1857 - 9 באפריל 1930) הייתה זמרת סופרן דרמטי אופראית צרפתייה.

## ראשית חייה
קארון נולדה בשם רוז לוסיל מונייה ב-17 בנובמבר 1857 במונרוויל, צרפת. שמה של אביה היה אלפרד דזירה מונייה ואימה הייתה לואיז אוגוסטין ג'בייטה ושניהם היו חקלאים. היא נישאה בגיל צעיר לפסנתרן בשם קארון שעודד אותה ללמוד שירה והיה אחד המלווים בקונסרבטואר בפריז. בשנת 1879 היא החלה ללמוד בקונסרבטואר של פריז, שם זכתה רק בפרס שני בשירה ובציון לשבח באופרה.

קארון למדה גם מזמרת האופרה, מארי סאס. בעזרתה של סאס, קארון הבטיחה לעצמה קשרים באופרה בבריסל לאחר הופעת הבכורה שלה בקונצרט בשנת 1880.

## קריירה
[ממוזער|רוז קארון בתפקיד [שלמבו, ציור מאת לאון בונה]]
[ממוזער|רוז קארון, ציור מאת [אוגוסט טולמוש]]
ב-1 בספטמבר 1883, רוז קארון ערכה את הופעת הבכורה שלה בתיאטרון רויאל דה לה מונה בבריסל, בתפקיד אליס במחזה "רובר השטן" מאת ג'אקומו מאיירבר. בהמשך היא הופיעה בתפקיד סלומה ב"הרודיאדס" מאת ז'יל מאסנה ומרגרטה ב"פאוסט" מאת גתה. ארנסט רייר שם לב לכישרונה ובחר בה לגלם את תפקיד ברונהילדה במחזה "זיגורד" בשנת 1884 (עם בכורה בפריז בשנת 1885). בשנת 1888, היא גילמה את תפקיד לורנס במחזה "ז'וסלין" מאת בנג'מין גודאר בלה מונה בבריסל. בשנת 1890, קארון גם גילמה את התפקיד הראשי ב"שלמבו" מאת ארנסט רייר בבריסל. רייר העריץ את הפרשנות של קארון לדמותה של שלמבו וכאות להערכתו, העניק לה גרסה חתומה של כתב היד המוזיקלי.

קארון הייתה הראשונה בפריז ששרה את תפקידה של דסדמונה ב"אותלו" של ג'וזפה ורדי.

הרפרטואר שלה כלל מספר תפקידים ואגנריים, ביניהם זיגלינדה ב"הוולקירה", רחל ב"היהודייה" של ז'אק פרומנטל הלוי ואת ולנטיין ב"ההוגנוטים" של ג'אקומו מאיירבר. באופרה-קומיק, שרה את לאונורה ב"פידליו" של בטהובן (בשנת 1889) ואת התפקידים הראשיים באופרה "איפיגניה בטאוריס" וב"אורפיאו ואאורידיצ'ה" של כריסטוף ויליבלד גלוק.

ב-27 ביולי 1884, קארון שרה בהופעה הראשונה של "הבן האובד" מאת קלוד דביסי, כחלק מתחרות הקומפוזיציה של פרס רומא בפריז.

קארון שרה מספר פעמים עם אגודת הקונצרטים של הקונסרבטוריון: בדצמבר 1885 ובינואר 1886, היא ביצעה קטעים מתוך "הקלע החופשי" מאת קרל מריה פון ובר ו"הבתולה הוסטלית" מאת גספרה ספונטיני; בקונצרט הרשמי של התערוכה העולמית של פריז ב-20 ביוני 1889, קטעים מתוך "פסיכה" מאת אמברואז תומא וקטעים מתוך "זיגורד" מאת רייר; ובמרץ 1895, סצנות מתוך "אלצ'סטה" מאת גלוק.

היא גם שרה את תפקידה של מרגרטה בבכורה הבימתית של "הגיהנום של פאוסט" מאת הקטור ברליוז באופרה של מונטה קרלו בשנת 1893 עם הטנור המפורסם יאן דה רשקה בתפקיד הראשי.

לאחר 1895, היא צמצמה את הופעותיה הציבוריות במידה ניכרת ופרשה לגמרי מהבמה בשנת 1902. קארון התמקדה בהוראה בקונסרבטוריון של פריז (בין השנים 1904–1909). אחת מתלמידותיה הייתה זמרת הסופרן אליס זפילי. היא הותירה אחריה כמה הקלטות עבור חברת התקליטים זונופון.

## חיים אישיים
בסביבות 1908, קארון פגשה את ראש ממשלת צרפת ז'ורז' קלמנסו והייתה לו לידידה, מאהבת ואולי אפילו ליועצת. היא הייתה גם המאהבת של המדינאי הצרפתי תאופיל דלאקסה.

בשנת 1905, הוענק לרוז קארון עיטור לגיון הכבוד על ידי תת-שר המדינה לאמנויות יפות אטיין דוז'רדן-בומץ במהלך טקס הענקת הפרסים בקונסרבטואר של פריז.

רוז קארון נפטרה ב-4 באפריל 1930 בגיל 72 ונקברה בבית הקברות מונרוויל.

## גלריה

קובץ:Rose Caron as Marguerite à la Millième - 'L'Art français' - Gallica (cropped).jpg|קארון בתור מרגרטה במחזה פאוסט של גתה בהופעה ה-1,000 באופרה של פריז ב-14 בדצמבר 1894
קובץ:Rose Caron Belle Epoque Operatic Soprano by Reutlinger, circa 1905.jpg|רוז קארון, על ידי לאופולד-אמיל רויטלינגר, 1905
קובץ:Rose Caron Lohengrin.jpeg|קארון באופרה לוהנגרין על ידי וילהלם בנקה, 7 בינואר 1893


## קישורים חיצוניים

## הערות שוליים

2026 02
קטגוריה:זמרות אופרה צרפתיות
קטגוריה:זמרות סופרן
קטגוריה:ילידות 1857
קטגוריה:צרפתים שנולדו ב-1857
קטגוריה:נפטרות ב-1930
קטגוריה:צרפתים שנפטרו ב-1930